इस बीच, मौसम विभाग ने शुक्रवार को 17 राज्यों में बारिश का अलर्ट जारी किया है. कोंकण-गोवा के कुछ इलाकों में भारी बारिश होने का अनुमान है. मध्य महाराष्ट्र और विदर्भ में भी दिनभर मूसलाधार बारिश हो सकती है. छत्तीसगढ़, पश्चिम बंगाल, सिक्किम, असम, मेघालय, नगालैंड, मणिपुर, मिजोरम, त्रिपुरा, ओडिशा, गुजरात, मराठवाड़ा, तेलंगाना और तटीय कर्नाटक में तेज बारिश हो सकती है. इसके अलावा तमिलनाडु, रायलसीमा और तटीय आंध्र प्रदेश में गरज-चमक के साथ तूफान की आशंका जाहिर की गई है.